Κυριακή

Η Κυριακή (ετυμολογικά Κυριακὴ ἡμέρα δηλαδή η ημέρα του Κυρίου) είναι η πρώτη ημέρα της εβδομάδας, ενώ συχνότερα αναφέρεται και ως έβδομη ημέρα της εβδομάδας, με πρώτη τη Δευτέρα.

Για την Ορθόδοξη Εκκλησία, είναι η μέρα του Κυρίου και εκεί οφείλει την ονομασία της. Η Κυριακή είναι, για τους περισσότερους εργαζόμενους η μέρα της εβδομαδιαίας αργίας, εντούτοις αρκετές κατηγορίες εργαζόμενων εργάζονται και την Κυριακή.

Στο ελληνορρωμαϊκό εβδομαδιαίο ημερολόγιο το όνομα της ημέρας ήταν Ἡλίου ἡμέρα (λατινιστί dies Solis). Η μετονομασία έλαβε χώρα με την κυριάρχηση του Χριστιανισμού στην Ρωμαϊκή Αυτοκρατορία στα ελληνικά αλλά και σε άλλες γλώσσες όπως πχ στα λατινικά (ως dies Dominicus, εξού στα ιταλικά domenica, στα ισπανικά domingo κοκ).

 Εξωτερικοί σύνδεσμοι 



Κατηγορία:Ημέρες
Κατηγορία:Αργίες
Κατηγορία:Χριστιανικές εορτές και τελετές